3 साल से खाली है लालभवन, स्कूल शुरू करने की मांग
कृषि मंडी की लाल बिल्डिंग में केंद्रीय विद्यालय खोले जाने की मांग को लेकर डा. डीपी शर्मा, राज्य मंत्री सूर्य प्रकाश मीणा से मिले। डाॅ. शर्मा ने राज्य मंत्री को बताया कि सांसद व विदेश मंत्री सुषमा स्वराज के प्रयास से केंद्रीय मानव संसाधन मंत्रालय ने नगर में केंद्रीय विद्यालय प्रारंभ किए जाने की स्वीकृति दी है।
नया भवन बनाए जाने तक विद्यालय को संचालन के लिए जगह की आवश्यकता है। कृषि मंडी की तीन मंजिला लाल बिल्डिंग भवन तीन साल से खाली पड़ा है।
शहर के बीच में है इसलिए छात्रों की सुरक्षा के लिए कोई खतरा नहीं है। उसमें केंद्रीय विद्यालय का संचालन किया जा सकता है। मौके पर मौजूद कृषि मंडी अध्यक्ष नरेंद्रसिंह रघुवंशी ने भी इसकी सहमति देते हुए कहा कि भवन का उपयोग यदि नगर हित में किया जाता है तो मंडी प्रशासन को आपत्ति नहीं है। क्योंकि यदि भवन नहीं मिला तो विद्यालय का मामला लटक सकता है। राज्यमंत्री ने कहा कि इस मामले में उनका पूरा सहयोग रहेगा।
hin_Deva hin_Deva hin_Deva hin_Deva